CELEX: 62016TN0705
Language: lv
Date: 2016-10-03 00:00:00
Title: Lieta T-705/16 P: Apelācijas sūdzība, ko par Civildienesta tiesas 2016. gada 21. jūlija spriedumu lietā F-1/16 WQ (*)/Parlaments 2016. gada 3. oktobrī iesniedza WQ (*)

5.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  C 454/29
               
            
         Apelācijas sūdzība, ko par Civildienesta tiesas 2016. gada 21. jūlija spriedumu lietā F-1/16  WQ (*1)
            /Parlaments 2016. gada 3. oktobrī iesniedza  WQ (*1)
            
         
         (Lieta T-705/16 P)
         (2016/C 454/51)
         Tiesvedības valoda – franču
         
            Lietas dalībnieki
         
         
            Apelācijas sūdzības iesniedzējs:  WQ (*1)
             (pārstāvji – S. Orlandi un T. Martin, avocats)
         
            Otrs lietas dalībnieks: Eiropas Parlaments
         
            Apelācijas sūdzības iesniedzēja prasījumi:
         
         
                     —
                  
                  
                     atcelt Civildienesta tiesas spriedumu lietā F-1/16  WQ (*1)
                        /Parlaments;
                  
               
                     —
                  
                  
                     atcelt iecēlējinstitūcijas 2015. gada 27. marta lēmumu neietvert apelācijas sūdzības iesniedzēja uzvārdu to ierēdņu sarakstā, kas ir izvēlēti dalībai 2014. gada sertifikācijas programmā;
                  
               
                     —
                  
                  
                     piespriest Parlamentam atlīdzināt tiesāšanās izdevumus abās instancēs.
                  
               
            Pamati un galvenie argumenti
         
         Savas apelācijas sūdzības pamatošanai apelācijas sūdzības iesniedzējs izvirza trīs pamatus.
         
                     1.
                  
                  
                     Ar pirmo pamatu tiek apgalvots, ka Civildienesta tiesa (CDT) esot pieļāvusi kļūdu tiesību piemērošanā, pārbaudot prasītāja pirmajā instancē izvirzīto pamatu par vispārējā vienlīdzīgas attieksmes principa pārkāpumu, nospriežot, ka šī pēdējā minētā situācija bija faktiski atšķirīga no tās, kurā kandidātam ir vienāda līmeņa diplomi, mācoties vismaz vienu gadu.
                  
               
                     2.
                  
                  
                     Ar otro pamatu tiek apgalvots, ka esot pieļauta kļūda tiesību piemērošanā ar to, ka CDT nosprieda, ka apstrīdētais lēmums, proti, lēmums neietvert apelācijas sūdzības iesniedzēja uzvārdu to ierēdņu sarakstā, kas ir izvēlēti dalībai 2014. gada sertifikācijas programmā, nepārkāpj Līguma par Eiropas Savienības darbību 165. pantu un kompetenču sadali starp Eiropas Savienību un tās dalībvalstīm izglītības jomā.
                  
               
                     3.
                  
                  
                     Ar trešo pamatu tiek apgalvots, ka CDT esot pieļāvusi kļūdu tiesību piemērošanā, noraidot prasītāja pirmā instancē izvirzīto iebildi par prettiesiskumu tādēļ, ka izvēlētais kritērijs, ka apmācībām jāilgst vismaz vienu gadu, bija pamatots un samērīgs, ņemot vērā sertifikācijas procedūras raksturu. Šajā kontekstā apelācijas sūdzības iesniedzējs uzskata, ka CDT esot arī sagrozījusi viņa argumentus, nospriežot, ka viņš neesot apstrīdējis faktu, ka, tā kā tika ņemts vērā apstrīdētais diploms, viņa iestādēs gūtā darba pieredze tika ieskaitīta divas reizes.
                  
               
            (*1)  Informācija dzēsta, ņemot vērā personu aizsardzību saistībā ar personas datu apstrādi.